**O‘ZBEKISTON RESPUBLIKASI**

**OLIY VA O‘RTA MAXSUS TA’LIM VAZIRLIGI**

|  |  |  |
| --- | --- | --- |
| Ro‘yxatga olindi  BD-5111800- 3.12 raqami  2012 yil “\_”\_\_\_\_\_\_\_\_\_\_\_ |  | Vazirlikning 2012\_ yil “\_\_\_\_\_\_” \_\_\_\_\_\_\_\_\_dagi “\_\_\_\_\_\_\_”-sonli buyrug‘i bilan tasdiqlangan |

**BOLALARNI TABIAT BILAN TANISHTIRISH**

**METODIKASI**

**FAN DASTURI**

Bilim sohasi: 100000 – Gumanitar soha

Ta’lim sohasi: 110000 – Pedagogika

Bakalavriat yo‘nalishi: 5111800 – Maktabgacha ta’lim

Toshkent – 2012

Fanning dasturining shakli Oliy va o‘rta maxsus, kasb-hunar ta’limi yo‘nalishlari bo‘yicha Muvofiqlashtiruvchi kengashning 2012 yil “\_\_\_\_\_”\_\_\_\_\_\_\_\_\_\_dagi “\_\_\_\_\_”.-son majlis bayoni bilan ma’qullangan.

Fan dasturi Toshkent Davlat Pedagogika universitetidada ishlab

chiqildi va turdosh oliy ta’lim muassasalari bilan kelishildi.

|  |  |
| --- | --- |
| **Tuzuvchilar:**  **X.Djabborova** | Nizomiy nomli TDPU “Maktabgacha ta’lim” kafedrasi dotsenti |
| **M. Rasulxo‘jayeva** | Nizomiy nomli TDPU “Maktabgacha ta’lim” kafedrasi o‘qituvchisi |
| **Taqrizchilar:**  **N.Erkaboyeva** | Qo‘qon Davlat Pedagogika Instituti  “Pedagogika” fakulteti dekani, p.f.n |
| **M.X. Tadjiyeva** | Toshkent Pedagogika kolleji direktori p.f.n |

Fanning o‘quv dasturi Nizomiy nomidagi Toshkent Davlat Pedagogika universiteti kengashida tavsiya qilingan (2012 yil \_\_\_\_\_\_\_\_\_ dagi «\_\_\_\_\_»-sonli bayonnoma)

**Kirish**

Inson tabiatning ajralmas qismi. Tabiat insonning hayotiy faoliyati uchun zarur bo‘lgan barcha narsani taqdim etadi. Ayni paytda tabiatga nisbatan ehtiyotkorona munosabat talab qilinadi. Aks holda insoniyat mudhish talofatlar ko‘rishi mumkin.

Ushbu dastur Tabiat bilan tanishtirish kursining asosiy mavzularini qamrab olgan.

**O‘quv fanining maqsad va vazifalari**

**Fanning maqsadi** bo‘lajak bakalavrlarni bolalarni tabiat bilan tanishtirishning ilmiy, nazariy, metodik asoslari bilan tanishtirish; shu fan bo‘yicha mashg‘ulotlarni o‘tkazish haqida bilim berishdan iborat.

**Fanning vazifalari** – talabalarga bolalarni tabiat bilan tanishtirishning mazmuni, maqsadi va vazifalari, metodlari; tabiat bilan tanishtirish ishlarini tashkil etish; pedagogik kollejlarda tabiat bilan tanishtirish fanidan darslarni tashkil qilish va o‘tish metodikasi haqida bilim berish, tegishli ko‘nikma va malakalarni hosil qilish.

Fan bo‘yicha talabalarning bilim, ko‘nikma va malakalariga qo‘yiladigan talablar

Bolalarni tabiat bilan tanishtirish metodikasi fanini o‘zlashtirish natijasida bakalavr:

- tabiat bilan tanishtirish fanining maqsad va vazifalari, uning rivojlanish tarixi, pedagog va psixologlarning tabiatni inson hayotidagi ahamiyatini, bola shaxsining rivojlanishida tabiatning o‘rni va vazifalari haqidagi qarashlarni, pedagogik kollejlarida tabiat bilan tanishtirish fanining o‘qitilishi, dars turlari va mazmunini ***bilishi;***

- maktabgacha yoshdagi bolalarni tabiat bilan tanishtirish dasturini tuzish, turli guruhlarda tabiat burchakni tashkil qilish va hayvon yoki qushlarni, o‘simliklarni parvarishlash; tabiat bilan tanishtirishning ish shakllari, metodlari ishni rejalashtirish, tabiat bilan tanishtirish ishiga metodik rahbarlik qilish, tabiat bilan tanishtirish mashg‘ulotlarini rejalashtirish va ularni o‘tkazish; tabiat bilan tanishtirish ishlarini rejalashtirish; sayr va ekskursiyalarni o‘tkazish ***malaka va ko‘nikmalariga ega bo‘lishi kerak.***

**Fanning o‘quv rejadagi boshqa fanlar bilan o‘zaro bog‘liqligi va uslubiy jihatdan ketma-ketligi**

Bolalarni tabiat bilan tanishtirish metodikasi 5- semestrda o‘qitiladi. Fan bakalavrlarnitayyorlash tizimida muhim o‘rin egallaydi. Uni o‘qitishda Pedagogika, Psixologiya, Tabiatshunoslik asoslari, Ekologiya, Maktabgacha ta’lim pedagogikasi, Nutq o‘stirish metodikasi, Tasviriy faoliyat, Sodda matematik tasvvurlarini shakllantirish metodikasi, Musiqa metodikasi, Maktabgacha ta’lim muassasalarini tashkil etish kabi fanlardan olingan bilim, malaka va ko‘nikmalarga asoslaniladi.

**Fanning ta’limdagi o‘rni**

Bolalarni tabiat bilan tanishtirish metodikasi fani bo‘lajak mutaxassisni kasbiy-pedagogik faoliyatga tayyorlash tizimida muhim ahamiyat kasb etadi. Mazkur fanni o‘rganish natijasida bakalavr yosh avlodni tabiat bilan tanishtirish, tabiat bilan uyg‘unlikda yashashga o‘rgatish, Bolalarni tabiat hodisalari bilan tanishtirish, ularning mohiyatini tushuntirish kabi malakalarni egallaydi. Bu esa uning kasbiy – pedagogik faoliyatida juda muhim sanaladi.

**Fanni o‘qitishda zamonaviy axborot va pedagogik texnologiyalar**

Talabalarning Bolalarni tabiat bilan tanishtirish metodikasi fanidan bilimlarni puxta o‘zlashtirishi uchun o‘qitishning ilg‘or va zamonaviy usullaridan, yangi informatsion-pedagogik texnologiyalardan foydalanish muhim ahamiyatga ega. Fanni o‘zlashtirishda darslik, o‘quv va uslubiy qo‘llanmalar, ma’ruza matnlari, tarqatma materiallar, elektron materiallardan foydalaniladi. Ma’ruza, amaliy va laboratoriya darslariga mos ravishdagi ilg‘or pedagogik texnologiyalar tanlanadi. Fanni o‘qitishda «Tarmoqlar», «Aqliy hujum», «Bumerang», «Yelpig‘ich», «Baliq skeleti» kabi pedagogik texnologiyalardan foydalaniladi. Bunda har bir mavzuning o‘ziga xosligi hisobga olinadi.

Shuningdek, audio-, video-, kompyuter texnikasidan foydalaniladi.

**Asosiy qism**

**Fanning nazariy (leksiya) mashg‘ulotlari mazmuni**

**Bolalarni tabiat bilan tanishtirish**

**metodikasi - pedagogik fan**

Tabiat bilan tanishtirish metodikasi fanining predmeti, maqsad va vazifalari. Tabiat bilan tanishtirish metodikasining fan sifatida shakllanishi. Sharq va G‘arb olimlarining tabiat, uning inson hayotidagi o‘rni haqidagi qarashlari.

**Maktabgacha tarbiya muassasalari va oilada tabiatshunoslik ishlarini tashkil etish**

Tabiat – bolalarni har tomonlama kamol toptirishida asosiy omil sifatida. Turli yosh guruhi bolalarining tabiat haqidagi bilimlarni o‘zlashtirishida o‘ziga xosliklar. Tabiat bilan tanishtirish orqali bolalarning psixik xususiyatlarini rivojlantirish. Tabiat yordamida bolalarning tafakkuri, diqqati, xotirasini rivojlantirish. Tabiat vositasida bolani xar tomonlama barkamol qilib tarbiyalash. Tabiat bilan tanishtirish va aqliy, ahloqiy, jismoniy, nafosat, ekologik, mehnat va iqtisodiy tarbiy.

**Maktabgacha tarbiya muassasasida tabiat bilan**

**tanishtirishning mazmuni**

Yer va quyosh planetalari haqida tushunchalarni shakllantirish. Tabiatdagi ekologik bog‘lanishlar haqidagi ma’lumotlarni shakllantirish. Tabiat materiallarni yig‘ish va ularni badiiy ijodda aks ettirish. Tabiatga nisbatan insoniy munosabatlarni shakllantirshda bolalarning yasash, qurish faoliyatlari.

Tabiat haqida beriladigan bilimlarning bolalar yoshiga mosligi.

**Tabiat bilan tanishtirish tamoyillari**

Tabiat bilan tanishtirishda ilmiylik tamoyili, bolalarning yoshiga mosligi tamoyili, o‘lkashunoslik tamoyili, ensiklopedik tamoyillar, faslchilik tamoyillari. Tarbiyachi shaxsiga qo‘yiladigan talablar.

**Maktabgacha tarbiya muassasasida tabiat bilan tanishtirish dasturining mazmuni**

Bog‘chada bolalarning tabiat bilan tanishtirish uchinchimingyillikning bolasi tayanch dasturi asosida tayyorlanadi. Dasturda bolalarning yoshi, psixik hamda fiziologik xususiyatlarga mos sur’atda ahloqiy, aqliy jixatda estetik mehnatsevarlik, ekologik tarbiya berish. Maktabgacha yoshdagi bolalarni tabiatshunoslik sohasida barcha bilimlarni sodda oddiy tabiatshunoslikka oid bo‘lgan bilimlarni berilishi. Dasturning xar bir bo‘limi yosh xususiyatlarni xisobga olib ta’lim va tarbiyaning ma’lum qirralarini singdirishni rejalashtirilgan. Dasturda tabiatga oid materiallarni murakkablashuvi tamoili asosida joylashuvi. Tabiat bilan tanishtirish dasturida fasllar bo‘yicha bilim berishning mazmuni.

**Tabiat bilan tanishtirish metodlari**

Kuzatish va uning turlari. Turli guruhlarda kuzatishlarni tashkil etish va rahbarlik qilish. Tarqatma materiallardan foydalangan holda kuzatishlarni tashkil etish.

Texnik vositalar va ulardan foydalanish metodikasi. Kuzatishlarning bolalarga beriladigan bilimlar mazmuniga bog‘liqligi.

**Tabiat bilan tanishtirishda og‘zaki metodlar**

Maktabgacha yoshdagi bolalarni tabiat bilan tanishtirishda tarbiyachi hikoyasi, suhbat, badiiy adabiyotning ahamiyati. Og‘zaki metod va uning turlari bilan tanishtirish. Tarbiyachi xikoyasiga qo‘yilgan talablar xikoyani o‘tkazish metodikasi bilan tanishtirish.

**Bolalarni tabiat bilan tanishtirishning amaliy metodlari**

Tabiatga oid o‘yinlar. Ularning turlari, o‘tkazish metodikasi. Tabiatga oid mehnat turlari, ularni o‘tkazish metodikasi, mehnat qurollari haqida bilim berish. Oddiy tajribalar, ularning mazmuni, bolalarda izlanuvchanlik qobiliyatlarini rivojlantirish, oddiy tajribalarni o‘tkazish metodikasi.

**Maktabgacha tarbiya muassasasida tabiat burchagi**

Maktabgacha tarbiya muassasasida umumiy tabiat burchagini, har bir guruhda jonli burchakni tashkil etish. Hayvon va o‘simliklarni parvarish qilishga o‘rgatish. Tabiat burchagiga qo‘yiladigan talablar. Mayda sut emizuvchilar va ularni parvarishlash yo‘l-yo‘riqlarini o‘rgatish.

**Maktabgacha tarbiya muassasasining yer maydonchasi**

Yer maydonchasining ta’lim tarbiyaviy ahamiyati. Ekinzor va gulzorlar tashkil etish. Poliz va gulzorni tashkil etishni rejalashtirish. Poliz ekinlarini parvarishlashda mehnat qurollaridan foydalanish. Poliz ekilarining urug‘ va mevalari bilan tanishtirish. Gullarni parvarish qilishni o‘rgatish.

**Tabiat bilan tanishtirish shakllari**

Tabiat bilan tanishtirish shakllari: mashg‘ulot, ekskursiya, sayr va ularning turlari, o‘tkazish metodikasi. Turli guruhlarda mashg‘ulotlar o‘tkazish, ularga rahbarlik qilish. Yangi bilim berish, bilimlarni aniqlashtirish, bilimlarni mustahkamlash mashg‘ulotlari. Mashg‘ulot o‘tkazish tartibi.

Maktabgacha yoshdagi bolalarni o‘lkamiz tabiati, o‘simlik va hayvonot olami bilan tanishtirishda tabiat qo‘ynida o‘tkaziladigan ekskursiyaning ahamiyati, o‘tkazish metodikasi, mazmuni va turlari.

**Maktabgacha tarbiya muassasalarida tabiat bilan tanishtirish**

**ishlarini rejalashtirish**

Tabiat bilan tanishtirish ishini rejalashtirish, rejalashtirish turlari. Yillik reja. Istiqbolli reja. Rejalashtirishda faslchilik prinsipi. Kalendar - tematik reja. Mashg‘ulot rejasi. Tabiatshunoslikka oid ta’limiy o‘yinlarni rejalashtirish. Sayrlarni rejalashtirish. Tabiatshunoslikka oid ishlarni hisobga olish. Tarbiyachi hisobotining tabiatga oid ishlarni yaxshilashdagi ahamiyati.

Maktabgacha ta’lim muassasalarida tabiat bilan tanishtirish ishiga metodik rahbarlik.

**Bolalarni tabiat bilan tanishtirish metodikasini o‘qitish**

Tabiat bilan tanishtirish metodikasini o‘qitish bo‘yicha o‘quv va amaliy mashg‘ulotlarni ishlab chiqish.

Tabiat bilan tanishtirish metodikasi fani dasturi. Pedagogik kollejlarda tabiatshunoslikka oid metodik xonalarni tashkil etish va uni jihozlash.

Tabiat bilan tanishtirish metod, usullari haqida bilim berish.

O‘zbek yozuvchilarining bolalar yoshiga mos tabiatga oid ilmiy hikoyalaridan foydalanishga o‘rgatish.

**Amaliy mashg‘ulotlarni tashkil etish**

**bo‘yicha ko‘rsatma va tavsiyalar**

Amaliy mashg‘ulotlarda talabalar ma’ruzalarda olingan nazariy iushunchalarini mustahkamlaydi. Bunda yakka tartibda, guruh va jamoaviy shakllardan foydalanish tavsiya qilinadi. Amaliy mashg‘ulotlarda talabalarning erkin va ijodiy fikrlashiga sharoit yaratish muhim. Amaliy mashg‘ulotlarni interfaol usullardan foydalangan holda o‘tkazish, maktabgacha tarbiya muassasasiga sayohat uyushtirish, ularning ish tajribasini o‘rganish kutilgan natijalarni beradi.

Tavsiya etiladigan amaliy mashg‘ulot mavzulari:

1. O‘zbekiston Respublikasida tabiatni muhofaza qilish yuzasidan chiqarilgan meyoriy hujjatlarni o‘rganish.
2. Maktabgacha ta’lim yoshdagi bolalarni tabiat bilan tanishtirish dasturining tuzilishi.
3. «Uchinchi ming yillikning bolasi» tayanch dasturi tabiat bilan tanishtirish bo‘limini o‘rganish.
4. Tabiat bilan tanishtirishning amaliy metodlari.
5. Maktabgacha tarbiya muassasasidatabiat burchagi.
6. Gerbariy tayyorlash.
7. O‘simlik va hayvonlarni parvarishlash.
8. Yer maydonlarini rejalashtirish va ko‘kalamzorlashtirish.
9. Tabiat bilan tanishtirishda ish shakllari.
10. Bolalarni tabiat bilan tanishtirish metodlari.
11. Maktabgacha tarbiya muassasalarida tabiat bilan tanishtirish ishiga uslubiy rahbarlik.
12. Bolalarni tiabiat bilan tanishtirish metodikasidan mashg‘ulotlarni tashkil etishning nazariy va metodik asoslari.

**Mustaqil ishni tashkil etishning shakli va mazmuni**

Mustaqil ishlar o‘quv – tarbiya ishining uzviy qismi sanaladi. Fan bo‘yicha mustaqil ishlar talabalarning egallagan bilim, malaka va ko‘nikmalarini mustahkamlash, talabalarni mustaqil, ijodiy fikrlashga, tabiat bilan tanishtirish metodlari va usullarini o‘rgatish maqsadini ko‘zlaydi. Mustaqil ish shakllariga qo‘yidagilar kiradi: darslik va o‘quv qo‘llanmalar bo‘yicha fan boblari va mavzularini o‘rganish; tarqatma materiallar, ma’ruzalar qismini o‘zlashtirish; maxsus adabiyotlar bo‘yicha mavzular ustida ishlash; talabaning o‘quv – ilmiy – tadqiqot ishlarini bajarish bilan bog‘liq bo‘lgan fanlar bo‘limlari va mavzularini chuqur o‘rganish; maktabgacha tarbiya muassasasi ish tajribasini o‘rganish,faol va muammoli o‘qitish uslubidan foydalaniladigan o‘quv mashg‘ulotlari.

**O‘qituvchi rahbarligida auditoriyada va auditoriyadan tashqarida o‘tkaziladigan mustaqil ish mavzulari (ma’ruza)**

* + - 1. Maktabgacha ta’lim yoshdagi bolalarni tabiat bilan tanishtirishga oid davlat hujjatlari.
      2. EkologiY. Ekologik ta’lim davlat standartlari. Uzluksiz ekologik ta’lim konsepsiyasi. Maktabgacha yoshdagi bolalarni tabiat bilan tanishtirish bo‘yicha davlat talablari
      3. Tabiatni inson hayotida tutgan o‘rni haqidagi ilmiy qarashlar.
      4. «Uchinchi mingyillikning bolasi tayanch dasturi tabiat bilan tanishtirish bo‘limi mazmuni.
      5. Maktabgacha ta’lim muassasalarida tabiat burchagini tashkil etish.

**O‘qituvchi rahbarligida auditoriyada va auditoriyadan tashqarida o‘tkaziladigan mustaqil ish mavzulari (amaliy)**

* + - 1. Turli yosh guruhlari uchun tabiatga oid o‘yinlar, mashg‘ulot ishlanmalarini tuzish. Ko‘rgazmali qurollar tayyorlash.
      2. Turli yosh guruhlarida tabiat kalendarini tuzish, tabiat burchagida navbatchilik ish hujjatlarini tayyorlash.
      3. Innovatsion texnologiyalar asosida turli yosh guruhlarida tabiat bilan tanishtirish mashg‘ulotlari ishlanmasini tayyorlash.
      4. Turli fasllarda ekskursiya va sayrni o‘tkazishni rejalashtirish.
      5. Turli fasllarda tabiat bilan tanishtirish ishlarini rejalashtirish.
      6. Tabiat bilan tanishtirish metodikasi fanidan dars ishlanmalarini tayyorlash.

**Kurs ishi, loyiha va chizma-hisoblar bo‘yicha uslubiy ko‘rsatmalar**

**Dasturning informatsion- metodik ta’minoti**

**Elektron ta’lim resurslari**

1.www tdpu. uz

2.www pedagog. uz

3.www Ziyonet. uz

4.www edu. Uz

5.www INTRANET. Ped

**Didaktik vositalar**

* **jihozlar va uskunalar, moslamalar:** elektron doska-Hitachi, LCD-monitor, elektron ko‘rsatgich (ukazka).
* **video-audio uskunalar:** video va audiomagnitofon, mikrofon, kolonkalar*.*
* **kompyuter va multimediali vositalar:** kompyuter,Delltipidagi proyektor,DVD-diskovod, Web-kamera, video-ko‘z (glazok).

**Foydalaniladigan asosiy darsliklar va o‘quv**

**qo‘llanmalar ro‘yxati**

**Asosiy darsliklar va o‘quv qo‘llanmalar**

1. O.U Xasanboyeva, X.J.Djabborova Bolalarni tabiat bilan tanishtirish metodikasi. T.: Cho‘lpon. 2007.
2. Q Haydarov, S.Nishonova Tabiatshunoslik asoslari va bolalarni atrof-tabiat bilan tanishtirish. T.: O‘qituvchi. 1992.
3. Yusupova P.A. Maktabgacha yoshdagi bolalarga ekologik tarbiya berish. T.: O‘qituvchi. 1995.
4. Djabborova X.D. Maktabgacha yoshdagi bolalarga ekologik ta’lim –tarbiya berishning o‘ziga xosligi. T.: O‘qituvchi. 2000.
5. Akbarova T. Maktabgacha yoshdagi bolalarni o‘simliklar bilan tanishtiruvchi didaktik o‘yinlar. T.: TDPU. 2005.

**Qo‘shimcha adabiyotlar:**

1. **Karimov I.A. O‘zbekiston XXI asr bo‘sag‘asida: xavfsizlikka tahdid barqarorlik shartlari va taraqqiyot kafolatlari. T.: O‘zbekiston.1997.**
2. Kadrlar tayyorlash milliy dasturi. T.: O‘zbekiston. 1997.
3. Xoshimov K. va boshq. Pedagogika tarixi. T.: O‘qituvchi, 1996.
4. O. Xasanboyeva va boshq. Pedagogika tarixi. T.: O‘qituvchi. 1997.
5. X.S Yo‘ldoshev, SH.SH Avezov. Ekologiya va tabiatni muhofaza qilish asoslari. T.: O‘qituvchi. 2003.
6. O‘zbekiston Respublikasining Qonuni «Ta’lim to‘g‘risida». T.: O‘zbekiston. 1997.
7. O‘zbekiston Respublikasi maktabgacha tarbiya Konsepsiyasi. T., O‘zbekiston. 1995.
8. Maktabgacha Tarbiya Muassasasi to‘g‘risidagi Nizom// Maktabgacha ta’lim. 2005. 3- son.